62020CO0049_INF
Rješenje Suda (osmo vijeće) od 4. listopada 2022.–Teritorialna direkcia na NAP – Plovdiv
(Predmet C-49/20) (
1
)
„Zahtjev za prethodnu odluku – Članci 53. i 99. Poslovnika Suda – Direktiva (EU) 2015/849 – Područje primjene – Nacionalni propis koji zahtijeva da se plaćanja iznad određenog iznosa izvršavaju samo prijenosom sredstava ili uplatom na račun za plaćanje”
1.
Prethodna pitanja – Odgovor koji se može jasno izvesti iz sudske prakse – Primjena članka 99. Poslovnika
(Čl. 267. UFEU-a; Poslovnik Suda, čl. 99.)
(t. 32.)
2.
Usklađivanje zakonodavstava – Sprečavanje korištenja financijskog sustava u svrhu pranja novca i financiranja terorizma – Direktiva 2015/849 – Područje primjene – Zabrana izvršavanja plaćanja koja prelaze određeni iznos u gotovini – Obveza prijenosa sredstava ili plaćanja na račun za plaćanje – Isključenost
(Direktiva Europskog parlamenta i Vijeća 2015/849)
(t. 37.-39., 41., 43., 44. i izreka)
Izreka
Propis države članice koji predviđa da se tuzemna plaćanja u iznosu jednakom ili višem od utvrđenog praga izvršavaju samo prijenosom sredstava ili uplatom na platni račun i kojim se pri gotovinskim plaćanjima ne pravi razlika ovisno o osobi ili osnovi, nego su njime obuhvaćena sva gotovinska plaćanja između fizičkih i pravnih osoba, ne ulazi u područje primjene Direktive (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ.
(
1
)	SL C 137, 27. 4. 2020.